Da Begriff gehd dobei ned afs italienische Woat: valle (Toi), des oft mid Val obkiazt wead, zruck, sondan af de Bezeichnung vallo, de a Vawoitungseihheit aus da Zeid vo da arabischn Bsetzung vo Sizilien doastejt. Domois woa Sizilien in de drei Vawoitungseihheitn: Val di Mazara, Val Demone und Val di Noto eihteit. De Provinzeihteijung is bis 1818 bsteh bliem, ois a neie Eihteijung in siem Provinzn duachgfiaht worn is.